
             φιλοπροοδοσ   ομιλοσ   βρονταδου
                 ΕΤΟΣ ΙΔΡΥΣΕΩΣ 1924                                Βροντάδος 4 Νοεμβρίου 2018 

             Έπαινος Ακαδημίας Αθηνών

ΑΓ. ΓΕΩΡΓΙΟΣ, 822 00 ΒΡΟΝΤΑΔΟΣ, ΧΙΟΣ   

ΔΕΛΤΙΟ ΤΥΠΟΥ

Ο Φιλοπρόοδος Όμιλος Βροντάδου, σας προσκαλεί να τιμήσετε με την παρουσία σας τις επετειακές εκδηλώσεις της καθοριστικής για την έκβαση της απελευθέρωσης της Χίου Μάχης του Αίπους της 15ης Νοεμβρίου 1912, που διοργανώνει στις 9-10 και 17-18 Νοεμβρίου 2018
· «Παύλος Κουντουριώτης»

Την Παρασκευή 9 Νοεμβρίου 2018 και ώρα 7.00μ.μ. στην Πνευματική εστία Φ.Ο.Β.,  ομιλία για την εμβληματική μορφή του Υδραίου ναυάρχου Παύλου Κουντουριώτη του Απελευθερωτή του Αιγαίου, από το Δήμαρχο Ύδρας, κ. Γεώργιο Κουκουδάκη Πολιτικό επιστήμονα-Διεθνολόγο και Διδάκτορα Πανεπιστημίου Αθηνών. 
· «Τρισάγιο στην προτομή του Παύλου Κουντουριώτη»

Το Σάββατο 10 Νοεμβρίου 2018 και ώρα 12.30μ.μ. τέλεση τρισάγιου στην προτομή του Παύλου Κουντουριώτη στο λιμάνι της Χίου και κατάθεση στεφάνου από το Δήμαρχο Ύδρας κ. Γεώργιο Κουκουδάκη.
● «Δρόμος Θυσίας Αίπους 2018»
Το Σάββατο 17 Νοεμβρίου 2018, σε συνεργασία με την Ε.Α.Σ. Σ.Ε.Γ.Α.Σ. Χίου Σάμου, διοργανώνεται ο αγώνας δρόμου ανάβασης του Αίπους με την επωνυμία:  “Δρόμος Θυσίας Αίπους 2018”, για μαθητές και μαθήτριες Ε΄ και Στ΄ Δημοτικού, Γυμνασίου, Λυκείου αλλά και για ενήλικες.

Το πρόγραμμα περιλαμβάνει:

9:00 - 10:00 π.μ.: Συγκέντρωση αθλητών στην πλατεία του Ομίλου, στον Άγιο Γεώργιο για την εγγραφή και προετοιμασία των συμμετεχόντων. Επίσκεψη αθλητών και γονέων αθλητών στο Μουσείο του Φ.Ο.Β. και στην έκθεση ενθυμημάτων κειμηλίων της Μάχης του Αίπους.

10:00π.μ.: Μεταφορά στο χώρο εκκίνησης των αγώνων.

10:30π.μ.: Εκκίνηση αγώνα. Τερματισμός στο Μνημείο Πεσόντων Αίπους Απονομή επάθλων και αναμνηστικών στους αθλητές.

12:00: Επιστροφή

Τα αναμνηστικά στους 6 πρώτους νικητές των αγωνισμάτων έχουν φιλοτεχνηθεί όπως και όλες τις προηγούμενες διοργανώσεις, από την συντοπίτισσα καλλιτέχνιδα κ. Δέσποινα Καλαγκιά. 
● “Μονοπάτι Θυσίας Αίπους1912”

Το Σάββατο 17 Νοεμβρίου 2018, Ο Φ.Ο.Β. διοργανώνει για πέμπτη συνεχή χρονιά την πεζοπορική εκδήλωση “ Μονοπάτι Θυσίας Αίπους1912”, στα χνάρια των πρωταγωνιστών της μάχης του Αίπους το ξημέρωμα της 15ης Νοεμβρίου 1912.

Το πρόγραμμα περιλαμβάνει:

9:00 π.μ.: Προσέλευση των ενδιαφερομένων με ιδιωτικά μέσα στο τμήμα της οδού Πεσόντων 200 μέτρα περίπου πριν τον Ι.Ν. Αγ. Μακαρίου που υπάρχει η δυνατότητα στάθμευσης οχημάτων. Εκεί θα υπάρχει και η γραμματεία της διοργάνωσης στην οποία θα μπορούν να παραδοθούν προσωπικά αντικείμενα τα οποία θα παραδοθούν στο τέλος της ανάβασης. Υπενθυμίζουμε ότι για συμμετοχή χωρίς προβλήματα απαιτείται στοιχειώδης εξοπλισμός όπως παπούτσια πεζοπορίας και σακίδιο πλάτης για νερό, μπουφάν, γυαλιά, φωτογραφική μηχανή κλπ.

09:30 - 10: 30π.μ.: Πεζοπορία κατά μήκος της διαδρομής Πραντούνικα Βρυσάκια Καστέλι Μνημείο Πεσόντων Αίπους, όπου οι συμμετέχοντες θα παρακολουθήσουν τον τερματισμό και την απονομή επάθλων αναμνηστικών στους αθλητές του αγώνα “Δρόμος Θυσίας2018”, 
12:00: Επιστροφή

Για τον καλύτερο σχεδιασμό και συντονισμό της δράσης παρακαλούμε δηλώστε συμμετοχή αναφέροντας το ονοματεπώνυμο, το τηλέφωνό και τον αριθμό των ατόμων που θα συνοδεύετε, είτε στο email του ΦΟΒ                        ( f .o.vrontados@gmail.com) είτε στα τηλέφωνα 6972828236 & 6977945900 μέχρι την Πέμπτη 15-11-2018. 
● Συμμετοχή στο «Μνημόσυνον των Πεσόντων επί του Αίπους το 1912 δια την απελευθέρωσιν της Χίου» που τελείται από τον Καθεδρικό Ιερό Ναό Αγίου Γεωργίου Βροντάδου την Κυριακή 18 Νοεμβρίου 2018 και περιλαμβάνει:

7:00π.μ.: Θεία Λειτουργία, Μνημόσυνο και Τρισάγιο στη μνήμη των Πεσόντων, στον Ιερό Καθεδρικό Ναό Αγίου Γεωργίου Βροντάδου.

11:00π.μ.: Τρισάγιο στη μνήμη των Πεσόντων και κατάθεση στεφάνων στο

μνημείο του Αίπους.
Από το Δ.Σ. του Φ.Ο.Β.
